ИНФОРМАЦИЈА О СПРОВЕДЕНИМ КОНСУЛТАЦИЈАМА У ТОКУ ИЗРАДЕ

НАЦРТА ЗАКОНА О ОЧУВАЊУ КУЛТУРНОГ И ИСТОРИЈСКОГ НАСЛЕЂА СВЕТОГ МАНАСТИРА ХИЛАНДАР

1) Да ли су у току израде нацрта прописа спроведене консултације са циљним групама и заинтересованим странама (ако нису спроведене потребно је навести разлог)?

У поступку припреме овог акта Министарство културе и информисања спровело је јавну расправу о Нацрту закона о oчувању културног и историјског наслеђа манастира Хиландар. Текст Нацрта закона о oчувању културног и историјског наслеђа манастира Хиландар је био објављени на интернет страни Министарства културе и информисања и порталу е-Управе и био је доступан за коментарисање.

2) У ком временском периоду су спроведене консултације?

Јавна расправа о Нацрту закона о oчувању културног и историјског наслеђа манастира Хиландар је започела 09. јула 2021. године и окончана је 30. јула 2021. године, у току које су своје предлоге, сугестије и коменатре изнели представници Покрајинског секретаријата за културу, јавно информисање и односе са верским заједницама АП Војводина и Задужбине Светог манастира Хиландар.

3) Које методе/технике консултација су коришћене (фокус група, округли сто, полуструктурирани интервју, панел, анкета, прикупљање писаних коментара, итд.)?

Током трајања јавне расправе организовано је прикупљање писаних коментара.

4) Ко су били учесници консултативног процеса?

Учесници у јавној расправи су били Покрајински секретаријат за културу, јавно информисање и односе са верским заједницама АП Војводина и Задужбина Светог манастира Хиландар који су доставили своје коментаре.

5) Које примедбе, сугестије и коментари упућени током спровођења процеса консултација су прихваћени и уврштени текст у предлога/нацрта прописа?

Прихваћени су следећи предлози: Предлог Покрајинског секретаријата за културу, јавно информисање и односе с верским заједницама АП Војводина, за допуну члана 4. новим ставом којим ће се предвидети да се средства за реализацију пројеката за очување културног и историјског наслеђа Светог манастира Хиландар могу обезбедити и из других извора у складу са законом, односно у буџету аутономне покрајине и јединицe локалне самоуправе, путем донација као и из других извора, на начин и у складу са предлогом Задужбине Светог манастира Хиландар на исти члан Нацрта закона; Предлози Миливоја Ранђића, директора Задужбине Светог манастира Хиландар за: допуну назива Нацрта закона тако да се испред речи „манастира Хиландар“ дода реч „Свети”; измену у члану 2. која се односи на прецизирање навођења назива Унескове листе светског наслеђа; измене у члану 3. тачка 1) која се односи на прецизирање термина „наслеђе” уместо „баштине”, као и навода да су сопствене активности манастира Хиландар и Задужбине Светог манастира Хиландар усмерене на унапређење услова чувања, текућег одржавања и презентовања наслеђа, као и на одрживи развој манастира Хиландар; измене и допуну у члану 4. тач. 3) и 6) која се односи на прецизирање термина „објеката непокретног” уместо „градитељског” и „културног наслеђа” уместо „баштине”, и новим ставом којим ће се предвидети да се средства могу обезбедити и у буџету аутономне покрајине и јединицe локалне самоуправе, путем донација као и из других извора, у складу са законом, која је извршена на начин како је напред наведено; измене у члану 6. која се односи на прецизирање термина „културних добара” уместо „споменика културе”, и брисање речи: „на разделу министарства надлежног за послове културе” на крају става 3. тог члана, као и предлог да се дода нови члан 7. којим ће се регулисати коришћење назива, имена и лика културног наслеђа и добара у саставу манастира Хиландара у комерцијалне сврхе, и израду репродукција, одливака, копија, факсимила и фототипских издања културног наслеђа и добара у саставу манастира Хиландар на територији Републике Србије.

6) Које примедбе, сугестије и коментари упућени током спровођења процеса консултација нису уважени и који су разлози за њихово неприхватање?

Није било предлога који нису прихваћени.